***Istoricul Școlii Aron Densușianu***

*Şcoala a fost înfiinţată în anul 1981 sub denumirea de Şcoala Generală Nr.2 şi a funcţionat cu clase I-VIII până în anul 1983.*

*Începând cu anul şcolar 1983-1984 au fost înfiinţate două clase pe serie de a IX-a în profil mecanic şi silvic ca parte a învăţamântului obligatoriu de 10 ani, școala funcţionând cu clase I-X. Aceste clase au fost menţinute până în anul 1991 când au fost desfiinţate.*

*Deoarece spaţiul era insuficient, şcoala a funcţionat în două schimburi în plaja orară 8-18, până în anul 1999.*

*În anul 2001 conform hotărârii Consiliului Local Haţeg, denumirea şcolii se schimbă în Școala Generală “Aron Densusianu “Haţeg.*

*Începând cu anul şcolat 1999-2000 unităţii i se arondează ca structuri şcolile primare Nălaţ, Silvaşul de Sus şi Silvasul de Jos, iar din anul şcolar 2010-2011 unitatea devine structură a Colegiului Naţional “I.C.Brătianu “ Haţeg*

***Istoricul Școlii Primare Nălaţ***

*Actuala clădire a Şcolii Primare Nălaţ a fost construită între anii 1963-1965.*

*Înainte de construirea clădirii actuale, şcoala a funcţionat într-o casă particulară, proprietar fiind Batizan Vasile. O perioadă de aproximativ 12 ani, copiii din sat au învăţat în această casă.*

*Noua clădire a şcolii dată în folosinţă în toamna anului 1965 dispunea de două săli de clasă şi cancelarie.*

*Şcoala a funcţionat fără întrerupere. Începând cu anul 1974,a funcţionat în cadrul şcolii şi grădiniţa până în anul 1977 cand a fost desfiinţată, aceasta fiind redeschisă în anul 2000.*

*În anul şcolar 1999-2000, Şcoala primară Nalaţ devine structură a Școlii Generale Nr. 2 Haţeg.*

*În anul 2001 interiorul sălilor de clasă a fost recompartimentat pentru a funcţiona două săli de clasă şi o sala pentru grădiniţă.*